**ΑΠΟΣΠΑΣΜΑ**

**Από το πρακτικό της αριθμ. 27ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 233**

**Μη άσκηση ένδικων μέσων κατά της 198/2019 Απόφασης του Ειρηνοδικείου Λιβαδειάς (διαδικασία εργατικών διαφορών).**

Στη Λιβαδειά σήμερα 01η Σεπτεμβρίου 2021 ημέρα Τετάρτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 15797/27-08-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7), ήτοι:

 **ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος 2.Καραμάνης Δημήτριος

 3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

 6. Καπλάνης Κωνσταντίνος

7. Μπράλιος Νικόλαος

 Εισηγούμενος το 4ο θέμα της ημερήσιας διάταξης έθεσε υπόψη των μελών το με αριθ. πρωτ. 15500/11-08-2021 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«  Στο άρθρο 72 του Ν. 3852/2010 , όπως αντικαταστάθηκε με το άρθρο 3 του Ν. 4623/2019 και αντικαταστάθηκε εκ νέου με το άρθρο 40 του Ν. 4735/2020 και ειδικότερα στην παρ. 1 εδ.i , ορίζεται ότι η Οικονομική Επιτροπή :*

*« ι) Αποφασίζει για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων, καθώς και για την παραίτηση από αυτά. Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ. Όταν το αντικείμενο της δίκης είναι άνω του ποσού αυτού, τότε εισηγείται τη λήψη απόφασης από το δημοτικό συμβούλιο. Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οποιασδήποτε μορφής, εξαιρουμένων εκείνων για τις οποίες το νομικό ζήτημα έχει επιλυθεί με απόφαση ανωτάτου δικαστηρίου. Η διάταξη του προηγούμενου εδαφίου, ειδικά για την άσκηση ενδίκων μέσων κατά απόφασης, δεν εφαρμόζεται σε περιπτώσεις δίκης που αφορά στον προσδιορισμό ή τη μετατροπή της εργασιακής σχέσης μεταξύ εργαζομένων και του δήμου. Η απόφαση της Οικονομικής Επιτροπής για τις περιπτώσεις των προηγούμενων εδαφίων,* ***λαμβάνεται ύστερα από γνωμοδότηση δικηγόρου****, η έλλειψη της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν η αρμοδιότητα ασκείται από το δημοτικό συμβούλιο ».*

*Με την αριθμ. 215/3.8.2021 Απόφαση της Οικονομικής Επιτροπής ( ΑΔΑ Ψ4ΓΙΩΛΗ-ΜΒ1) αποφασίστηκε : α) η ανάθεση κατ΄εξαίρεση στον δικηγόρο Λιβαδειάς ΜΕΡΓΟΥΠΗ ΔΗΜΗΤΡΙΟ του ΝΙΚΟΛΑΟΥ για την παροχή γνωμοδότησης περί άσκησης ή μη έφεσης κατά της 198/2019 απόφασης του Ειρηνοδικείου Λιβαδειάς σύμφωνα με την οποία υποχρεώνεται ο εναγόμενος Δήμος Λεβαδέων να καταβάλει στην ενάγουσα εργαζόμενη του Δήμου με σχέση εργασίας αορίστου χρόνου έμμισθης εντολής Γ. Λ. το ποσό των 6.000 € με τον νόμιμο τόκο από την επίδοση της αγωγής και μέχρι πλήρη εξόφληση το οποίο αφορά επιδόματα εορτών Χριστουγέννων, Πάσχα και Αδείας για τα έτη 2013 έως και 2018, καθότι η εργαζόμενη του Δήμου αδυνατεί να αναλάβει την διεκπεραίωση της γνωμοδότησης , αφού εξαρτά η ίδια προσωπικό συμφέρον από την έκβαση της ανωτέρω υπόθεσης , και*

 *β) η αμοιβή του θα καθορισθεί με απόφαση του Δημοτικού Συμβουλίου σύμφωνα με την παρ.3 του άρθρου 281 του Ν.3463/06 ( όπως αντικαταστάθηκε με την παρ. 7 του άρθρου 36 του Ν. 3801/2009)*

*Με την αριθμ. 72/11.8.2021 Απόφαση του Δημοτικού Συμβουλίου ( ΑΔΑ 6ΨΡΜΩΛΗ-ΩΛΥ) καθορίστηκε η αμοιβή του δικηγόρου ΜΕΡΓΟΥΠΗ ΔΗΜΗΤΡΙΟΥ του ΝΙΚΟΛΑΟΥ, στον οποίο ανατέθηκε με την υπ αριθμ 215/2021 (ΑΔΑ: Ψ4ΓΙΩΛΗ-ΜΒ1) απόφαση της Οικονομικής Επιτροπής ,κατ΄εξαίρεση να γνωμοδοτήσει για την άσκηση ή μη έφεσης κατά της 198/2019 απόφασης του Ειρηνοδικείου Λιβαδειάς , σύμφωνα με τη οποία υποχρεώνεται ο εναγόμενος Δήμος Λεβαδέων να καταβάλει στην ενάγουσα και δικηγόρο του Δήμου κα.Γιαννούλα Λάμπρου, με σχέση εργασίας αορίστου χρόνου έμμισθης εντολής, το ποσό των 6.000,00€ με το νόμιμο τόκο από την επίδοση της αγωγής και μέχρι την πλήρη εξόφληση και αφορά επιδόματα εορτών Χριστουγέννων, Πάσχα και Αδείας για τα έτη 2013 έως και 2018, στο ποσό των εκατόν είκοσι τεσσάρων ευρώ (124,00€) συμπεριλαμβανομένου ΦΠΑ 24%, αμοιβή η οποία κρίνεται εύλογη- κατώτατη και σύμφωνα με τα οριζόμενα στον Κώδικα περί Δικηγόρων.*

*Σύμφωνα δε με τις προαναφερόμενες αποφάσεις κατατέθηκε στον Δήμο μας , η με αρ. πρωτ. 15309/18.8.2021 γνωμοδότηση του ανωτέρω δικηγόρου , το περιεχόμενο της οποίας έχει ως εξής*

*ΠΡΟΣ ΤΟΝ ΔΗΜΟ ΛΕΒΑΔΕΩΝ*

***ΓΝΩΜΟΔΟΤΗΣΗ***

*Δημητρίου Μεργούπη του Νικολάου, δικηγόρου στο Πρωτοδικείο Λιβαδειάς (ΑΜ. Δ.Σ. Λιβαδειάς: 170) και κατοίκου Λιβαδειάς (Δαιδάλου αρ. 3)*

*Με την υπ’ αριθμ. 215/3-8-2021 απόφαση της Οικονομικής Επιτροπής του Δήμου Λεβαδέων, μου ζητήσατε να σας υποβάλω έγγραφη γνωμοδότηση σχετικά με την άσκηση ή μη έφεσης κατά της υπ’ αριθμ. 198/2019 οριστικής απόφασης του Ειρηνοδικείου Λιβαδειάς, με την οποία ο Δήμος Λεβαδέων υποχρεώνεται να καταβάλει στην ενάγουσα Γιαννούλα ΛΑΜΠΡΟΥ το ποσό των 6.000 ευρώ νομιμότοκα από την επίδοση της αγωγής της για οφειλόμενα επιδόματα εορτών Χριστουγέννων Πάσχα και αδείας.*

*­ΑΠΑΝΤΗΣΗ­*

*Η ενάγουσα Γιαννούλα ΛΑΜΠΡΟΥ άσκησε στο Ειρηνοδικείο Λιβαδειάς την από 17-12-2018 αγωγή της, ασκηθείσα με την διαδικασία των εργατικών διαφορών, με την οποία ισχυρίζεται ότι είναι δικηγόρος παρ’ Αρείω Πάγω του Δήμου Λεβαδέων με πάγια μηνιαία αντιμισθία, δηλαδή με σύμβαση έμμισθης εντολής αορίστου χρόνου, μισθοδοτούμενη κανονικά από τον Δήμο Λεβαδέων από 1-2-1996 και έχουσα προσληφθεί σύμφωνα με τις νόμιμες προϋποθέσεις και διαδικασίες του Ν.1649/1986 στην αγωγή της.*

*Ισχυρίζεται, επίσης, ότι ο Δήμος Λεβαδέων σταμάτησε από 1-1-2013 να καταβάλει στην ενάγουσα επιδόματα εορτών και αδείας, συνολικού ποσού 6.000 ευρώ, θεωρώντας αυτήν «υπάλληλό» του, ενώ αυτή είναι έμμισθη δικηγόρος του Δήμου και δεν έχει την ιδιότητα του «υπαλλήλου».*

*Επίσης, για τον ίδιο λόγο παρακρατούσε ο Δήμος Λεβαδέων τις εισφορές του άρθρου 30 παρ.2α του Ν. 3986/2011 καθώς και αυτές υπέρ του ΟΑΕΔ, συνολικού ποσού 3.772,20 ευρώ.*

 *Επί της αγωγής αυτής, η οποία συζητήθηκε ερήμην του Δήμου Λεβαδέων, εκδόθηκε η υπ’ αριθμ 198/2019 απόφαση του Ειρηνοδικείου Λιβαδειάς με την οποία έγινε μερικά δεκτή η άνω αγωγή της ενάγουσας και υποχρεώθηκε ο Δήμος Λεβαδέων να καταβάλει στην Γιαννούλα ΛΑΜΠΡΟΥ το ποσό των 6.000 ευρώ νομιμότοκα από την επίδοση της αγωγής της για οφειλόμενα επιδόματα εορτών Χριστουγέννων Πάσχα και αδείας.*

*Με τα παραπάνω πραγματικά περιστατικά, θεωρούμενα λόγω της ερημοδικίας του Δήμου Λεβαδέων ως αληθή, εκτιμώ ότι η εκδοθείσα απόφαση είναι πλήρως τεκμηριωμένη, ουσιαστικά και νομικά, στηριζόμενη σε πλούσια και αναμφισβήτητη νομολογία ανωτέρων και ανωτάτων ελληνικών δικαστηρίων.*

*Από όλα τα παραπάνω γνωμοδοτώ ότι η άσκηση οποιουδήποτε ένδικού μέσου κατά της παραπάνω οριστικής και ερήμην απόφασης με αριθμό 198/2019 του Ειρηνοδικείου Λιβαδειάς θα απορριφθεί με βεβαιότητα ως νομικά και ουσιαστικά αβάσιμη.*

*Κατόπιν των ανωτέρω και λαμβάνοντας υπόψη :*

*Α) τις διατάξεις του άρθρου 72 του Ν. 3852/2010 , όπως αντικαταστάθηκε με το άρθρο 3 του Ν. 4623/2019 και αντικαταστάθηκε εκ νέου με το άρθρο 40 του Ν. 4735/2020 , και*

*Β) την ανωτέρω γνωμοδότηση του Δικηγόρου Λιβαδειάς κου Δημητρίου Μεργούπη*

 *καλείται η Οικονομική Επιτροπή για τη λήψη απόφασης για την άσκηση ένδικων μέσων ή παραίτηση από αυτά , κατά της αριθμ. 198/2019 Απόφασης του Ειρηνοδικείου Λιβαδειάς με την οποία υποχρεώνεται ο εναγόμενος Δήμος Λεβαδέων να καταβάλει στην ενάγουσα εργαζόμενη του Δήμου με σχέση εργασίας αορίστου χρόνου έμμισθης εντολής Γ. Λ. το ποσό των 6.000 € με τον νόμιμο τόκο από την επίδοση της αγωγής και μέχρι πλήρη εξόφληση το οποίο αφορά επιδόματα εορτών Χριστουγέννων, Πάσχα και Αδείας για τα έτη 2013 έως και 2018»*

 Η Οικονομική Επιτροπή λαμβάνοντας υπόψη :

-Την υπ΄ αρ. πρωτ. 15500/23-08-2021 εισήγηση του Δημάρχου Λεβαδέων ,που είχε διανεμηθεί.

-Την 215/2021 (ΑΔΑ Ψ4ΓΙΩΛΗ-ΜΒ1) απόφασή της

-Την 72/2021 (ΑΔΑ 6ΨΡΜΩΛΗ-ΩΛΥ) απόφαση του Δημοτικού Συμβουλίου

-Την υπ΄αριθ. πρωτ. 15309/18-08-2021 γνωμοδότηση του Δικηγόρου Λιβαδειάς κου Δημητρίου Μεργούπη

 -Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Την μη άσκηση ένδικων μέσων κατά της αριθμ. 198/2019 Απόφασης του Ειρηνοδικείου Λιβαδειάς με την οποία υποχρεώνεται ο εναγόμενος Δήμος Λεβαδέων να καταβάλει στην ενάγουσα εργαζόμενη του Δήμου με σχέση εργασίας αορίστου χρόνου έμμισθης εντολής Γ. Λ. το ποσό των 6.000,00 € με τον νόμιμο τόκο από την επίδοση της αγωγής και μέχρι πλήρη εξόφληση το οποίο αφορά επιδόματα εορτών Χριστουγέννων, Πάσχα και Αδείας για τα έτη 2013 έως και 2018.

**Η απόφαση πήρε αριθμό 233/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 06-09-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος